ฮั่งเส็งปิดเช้าบวก 85.45 จุด หลังดาวโจนส์ทำนิวไฮ
ฮั่งเส็งปิดเช้าบวก 85.45 จุด หลังดาวโจนส์ทำนิวไฮ
23 พ.ย. 2559

ดัชนีฮั่งเส็งตลาดหุ้นฮ่องกงปิดภาคเช้าปรับตัวขึ้นในวันนี้ โดยดัชนีฮั่งเส็งปิดภาคเช้าเพิ่มขึ้น 85.45 จุด หรือ +0.38% แตะที่ 22,763.52 จุด โดยได้แรงหนุนจากดัชนีดาวโจนส์ตลาดหุ้นนิวยอร์กทะยานขึ้นเหนือระดับ 19,000 จุดเป็นครั้งแรกและปิดที่ระดับสูงสุดเป็นประวัติการณ์เมื่อคืนนี้ เนื่องจากนักลงทุนยังคงเชื่อมั่นว่า นโยบายของนายโดนัลด์ ทรัมป์ ว่าที่ประธานาธิบดีสหรัฐ จะช่วยกระตุ้นภาคส่วนต่างๆในระบบเศรษฐกิจสหรัฐให้ฟื้นตัวขึ้น